ਪੇਜ਼ (ਪਹਿਲਵਾਨ)
ਸਾਰਾਹ-ਜੇਡ ਬੀਵਿਸ (ਜਨਮ 17 ਅਗਸਤ 1992) ਇੱਕ ਅੰਗਰੇਜ਼ੀ ਪੇਸ਼ੇਵਰ ਪਹਿਲਵਾਨ ਅਤੇ ਅਭਿਨੇਤਰੀ ਹੈ ਜਿਸਨੇ ਹੁਣ ਡਬਲਯੂਡਬਲਯੂਈ ਨਾਲ ਰਿੰਗ ਨਾਮ ਪੇਜ਼  ਤਹਿਤ ਕੰਮ ਕਰਨ ਲਈ ਦਸਤਖਤ ਕੀਤੇ ਹਨ। ਉਹ ਦੋ-ਵਾਰ ਦਿਵਾਸ ਚੈਂਪੀਅਨ ਬਣੀ ਹੈ ਅਤੇ ਡਬਲਯੂਡਬਲਯੂਈ ਦੀ ਵਿਕਾਸ ਸ਼ਾਖਾ NXT ਵਿੱਚ ਉਦਘਾਟਨੀ NXT ਮਹਿਲਾ ਚੈਂਪੀਅਨ ਸੀ, ਉਸ ਨੇ ਇੱਕੋ ਸਮੇਂ ਦੋਨਾਂ ਚੈਂਪੀਅਨਸ਼ਿਪਾਂ ਹਾਸਲ ਕੀਤੀਆਂ ਸੀ।  ਡਬਲਯੂਡਬਲਯੂਈ ਵਿੱਚ  ਚੈਂਪੀਅਨਸ਼ਿਪ ਜਿੱਤਣ ਵਾਲੀ ਉਹ 20 ਵੀਂ ਸਦੀ ਦੇ 90 ਵਿਆਂ ਦੇ ਵਿੱਚ ਪੈਦਾ ਹੋਈ ਪਹਿਲੀ ਪਹਿਲਵਾਨ ਹੈ।

2005 ਵਿੱਚ, 13 ਸਾਲ ਦੀ ਉਮਰ ਵਿੱਚ, ਬੀਵਿਸ ਨੇ ਕੁਸ਼ਤੀ ਦੀ ਵਰਲਡ ਐਸੋਸੀਏਸ਼ਨ ਵਿੱਚ ਉਸਨੇ ਰਿੰਗ ਨਾਮ ਬ੍ਰਿਟਾਨੀ ਨਾਈਟ ਦੇ ਤਹਿਤ ਆਪਣੇ ਕੈਰੀਅਰ ਦੀ ਸ਼ੁਰੂਆਤ ਕੀਤੀ, ਜੋ ਉਸਦੇ ਪਰਿਵਾਰ ਦੁਆਰਾ ਚਲਾਇਆ ਗਿਆ ਇੱਕ ਕੁਸ਼ਤੀ ਦੀ ਤਰੱਕੀ ਦੀ ਸੰਸਥਾ ਹੈ। ਉਸਨੇ ਯੂਰਪ ਵਿੱਚ ਸੁਤੰਤਰ ਸਰਕਟ ਵਿੱਚ ਕਈ ਚੈਂਪੀਅਨਸ਼ਿਪਾਂ ਹਾਸਲ ਕੀਤੀਆਂ।  2011 ਵਿਚ, ਉਸ ਨੇ ਡਬਲਯੂਡਬਲਯੂਈ ਈ ਦੇ ਨਾਲ ਇਕਰਾਰਨਾਮੇ 'ਤੇ ਹਸਤਾਖਰ ਕੀਤੇ ਅਤੇ ਇਸਦੀ ਵਿਕਾਸ ਪ੍ਰਣਾਲੀ ਦੇ ਅੰਦਰ ਕੁਸ਼ਤੀ ਸ਼ੁਰੂ ਕੀਤੀ, ਅਤੇ ਅੰਤ ਅਪਰੈਲ 2014 ਵਿੱਚ ਡਬਲਯੂਡਬਲਯੂਈਈ ਦੇ ਮੁੱਖ ਰੋਸਟਰ ਤੇ ਜਾਣ ਵਿੱਚ ਕਾਮਯਾਬ ਹੋਈ। ਮੁੱਖ ਰੋਸਟਰ 'ਤੇ ਆਪਣੇ ਪਹਿਲੇ ਮੈਚ' ਚ ਉਹ ਦਿਵਾਸ ਚੈਂਪੀਅਨਸ਼ਿਪ ਜਿੱਤ ਗਈ, ਜੋ ਟਾਈਟਲ ਦੇ ਇਤਿਹਾਸ 'ਚ ਸਭ ਤੋਂ ਛੋਟੀ 21 ਸਾਲ ਦੀ ਉਮਰ ਵਿੱਚ ਜੇਤੂ ਬਣੀ।

ਸ਼ੁਰੂ ਦਾ ਜੀਵਨ 
ਬੇਵਿਸ ਦਾ ਜਨਮ ਅਤੇ ਪਾਲਣ ਪੋਸ਼ਣ ਨੌਰਵਿਕ, ਨੌਰਫੋਕ ਵਿੱਚ ਹੋਇਆ। ਉਹ ਪੇਸ਼ੇਵਰ ਪਹਿਲਵਾਨਾਂ ਪੈਟਰਿਕ ਬੇਵੀਸ ਅਤੇ ਜੂਲੀਆ ਹਮਰ-ਬੇਵੀਸ ਦੀ ਧੀ ਹੈ। ਉਸ ਦੀ ਮਾਂ ਨੇ ਇੱਕ ਵਾਰ ਅਣਜਾਣੇ ਹੀ ਉਦੋਂ ਕੁਸ਼ਤੀ ਲੜ ਲਈ ਸੀ ਜਦੋਂ ਬੇਵੀਸ ਉਸਦੇ ਪੇਟ ਵਿੱਚ ਸੀ ਅਤੇ ਉਹ ਸੱਤ ਮਹੀਨੇ ਦੀ ਗਰਭਵਤੀ ਸੀ।  ਇੱਕ ਬੱਚੀ ਦੇ ਰੂਪ ਵਿੱਚ, ਬੇਵੀਸ ਕੁਸ਼ਤੀ ਤੋਂ ਡਰ ਗਈ ਸੀ ਕਿਉਂਕਿ ਉਸ ਦੇ ਪਰਿਵਾਰ ਨੂੰ ਬੜੀਆਂ ਸੱਟਾਂ ਲੱਗੀਆਂ ਸੀ ਅਤੇ ਉਸ ਦੇ ਮਾਪਿਆਂ ਨੇ ਇੱਕ ਨਿਰਬਾਹ ਲਈ ਹੋਰ ਲੋਕਾਂ ਨਾਲ ਲੜਾਈ ਕੀਤੀ ਸੀ। ਉਹ ਇੱਕ ਜ਼ੂਆਲੋਜਿਸਟ ਵੀ ਬਣਨਾ ਚਾਹੁੰਦੀ ਸੀ। 13 ਸਾਲ ਦੀ ਉਮਰ ਤੇ, ਉਸਨੇ ਅਧਿਕਾਰਿਕ ਤੌਰ 'ਤੇ ਇੱਕ ਪਹਿਲਵਾਨ ਦੇ ਰੂਪ ਵਿੱਚ ਆਪਣਾ ਕੈਰੀਅਰ ਸ਼ੁਰੂ ਕੀਤਾ।  15 ਸਾਲ ਦੀ ਉਮਰ ਵਿੱਚ ਬੇਵੀਸ ਨੇ ਆਪਣੇ ਮੰਮੀ-ਡੈਡੀ ਦੇ ਬਾਰ ਤੇ ਬਾਊਂਸਰ ਅਤੇ ਬਾਰਟੈਂਡਰ ਦੇ ਤੌਰ 'ਤੇ ਕੰਮ ਕੀਤਾ ਸੀ ਜਦੋਂ ਉਹ ਕਿਤੇ ਲਾਂਭੇ ਗਏ ਹੋਏ ਸਨ।  ਉਸਨੇ ਨੌਰਵਿਚ ਵਿੱਚ ਹੈਵਟ ਸਕੂਲ ਵਿੱਚ ਦਾਖਲਾ ਲਿਆ ਅਤੇ 2008 ਵਿੱਚ ਗ੍ਰੈਜੂਏਸ਼ਨ ਕੀਤੀ।

ਨਿੱਜੀ ਜ਼ਿੰਦਗੀ 
ਬੇਵੀਸ ਇੱਕ ਪੇਸ਼ੇਵਰ ਕੁਸ਼ਤੀ ਪਰਿਵਾਰ ਦਾ ਹਿੱਸਾ ਹੈ। ਉਸ ਦੇ ਮਾਤਾ-ਪਿਤਾ, ਜੂਲੀਆ ਹੈਮਰ-ਬੇਵੀਸ ਅਤੇ ਇਆਨ ਬੇਵੀਸ, ਅਤੇ ਉਸ ਦੇ ਵੱਡੇ ਭਰਾ, ਰਾਏ ਬੇਵਿਸ ਅਤੇ ਜ਼ਕ ਫਰੇਰੀ, ਪ੍ਰੋਫੈਸ਼ਨਲ ਪਹਿਲਵਾਨ ਹਨ। ਉਸਦਾ ਪਰਿਵਾਰ ਨੌਰਵਿਕ ਵਿੱਚ ਵਰਲਡ ਐਸੋਸੀਏਸ਼ਨ ਆਫ਼ ਰੈਸਲਿੰਗ (ਡਬਲਿਊਏਡਬਲਿਊ) ਦਾ ਸੰਚਾਲਕ ਹੈ। ਉਸਦੀ ਮਾਂ  ਬੇਲੈਟ੍ਰਿਕਸ ਫ਼ੀਮੇਲ ਵਾਰੀਅਰਸ ਦੀ ਮਾਲਕ ਹੈ ਅਤੇ ਉਸ ਦਾ ਸੰਚਾਲਨ ਕਰਦੀ ਹੈ। ਇਹ ਵੀ ਨੌਰਵਿਕ ਵਿੱਚ ਆਧਾਰਿਤ ਇੱਕ ਮਹਿਲਾ ਕੁਸ਼ਤੀ ਪ੍ਰੋਮੋਸ਼ਨ ਸੰਸਥਾ ਹੈ। ਕੁਝ ਸਮੇਂ ਲਈ, ਡਬਲਯੂਡਬਲਯੂਈ ਹਾਲ ਆਫ ਫ਼ੇਮਰ ਜੇਕ "ਦਿ ਸਨੇਕ" ਰੌਬਰਟਸ ਪਰਿਵਾਰ ਨਾਲ ਰਹਿੰਦਾ ਰਿਹਾ ਸੀ।

ਹਵਾਲੇ

ਜਨਮ 1992
ਜ਼ਿੰਦਾ ਲੋਕ